**Samuel Henry J. «Sam» Worthington** (født 2. august 1976) er en australsk skuespiller. Han er mest kjent for sine roller som Jake Sully i *Avatar* (2009) og Marcus Wright i *Terminator Salvation* (2009). Han hadde også rollen som Persevs i filmene *Clash of the Titans* (2010) og *Wrath of the Titans* (2012).

Oppvekst
--------

Worthington ble født i Godalming i Surrey i England, og flyttet som barn til Perth i Australia. Han vokste opp i Warnbro, en forstad til Rockingham i Australia. Faren hans, Ronald, jobbet ved en kraftstasjon, mens moren, som var husmor, tok seg av ham og hans søster. Han gikk på John Curtin College of The Arts, men som 17-åring avbrøt han utdannelsen og begynte å livnære seg med strøjobber, før han etter hvert slo seg ned i Sydney. Da han var 19 gikk han på audition for National Institute of Dramatic Art (NIDA) i Sydney, og kom inn med stipend fra instituttet.

Skuespillerkarriere
-------------------

Etter å ha fullført utdanningen sin ved NIDA, spilte Worthington i en oppsetning av David Hares skuespill *The Judas Kiss* ved Belvoir St Theatre i Sydney.

Senere begynte han å spille i flere australske filmer og TV-serier. Han fikk et gjennombrudd med rollen sin i *Bootmen* (2000), og spilte hovedrollene i filmene *Dirty Deeds* (2002), *Gettin' Square* (2003), *Somersault* (2004) og en filmadaptasjon av Shakespeares *Macbeth* (2006). Worthington ble i 2000 nominert som beste skuespiller i hovedrolle av Australian Film Institute (AFI) for hans prestasjon i *Bootmen* og han vant AFI Award for beste skuespiller i hovedrolle for hans rolle i *Somersault*. Han er også kjent i Australia for sin rolle som Howard i den australske TV-serien *Love My Way*.

Worthington hadde en gjesteopptreden i en episode fra 2000 av den amerikanske serien JAG.

Worthingtons internasjonale filmkarriere begynte med en serie av små roller i Hollywood-produksjoner som *Hart's War* (2002) og *The Great Raid* (2005), som ble filmet i Australia. Han var en av flere skuespillere som ble vurdert for rollen som James Bond av Pierce Brosnan for filmen *Casino Royale* (2006).

I 2007 valgte James Cameron Worthington for hovedrollen i science fiction-filmen *Avatar*. Som en av historiens dyreste filmer, var Avatar et svært stort prosjekt for Worthington med innspillinger i USA, Australia og New Zealand. Det var også Cameron som anbefalte Worthington for hans rolle i *Terminator Salvation*, den fjerde filmen i den populære filmserien *Terminator*. Selv om filmen ble dårlig mottatt av anmeldere, rosta anmelderne Worthingtons skuespillerprestasjoner i filmen.

Worthington spilte Persevs i filmen *Clash of the Titans* (2010). og gjentok rollen i *Wrath of the Titans* (2012). Han har også spilt hovedrollen i *Man on a Ledge* (2012) mot Elizabeth Banks og Jamie Bell.

I 2014 spilte Worthington i actionfilmen Sabotage med Arnold Schwarzenegger og Olivia Williams i hovedrollene, og i Cake sammen med blant andre Jennifer Aniston. I 2015 fikk han en rolle i filmen Everest, regissert av Baltasar Kormákur. I 2017 fikk han hovedrollen i dramafilmen The Shack, og i actionfilmen The Hunter's Prayer. I 2018 opptrådte han sammen med Lily Rabe i thrilleren Fractured.

Filmografi
----------

| År | Tittel | Rolle |
| --- | --- | --- |
| 2000 | *Bootmen* | Mitchell |
| 2002 | *Hart's War* | Cpl. B.J. 'Depot' Guidry |
| 2002 | *Dirty Deeds* | Darcy |
| 2003 | *Gettin' Square* | Barry Wirth |
| 2004 | *Somersault* | Joe |
| 2005 | *The Great Raid* | PFC Lucas |
| 2006 | *Macbeth (2006)* | Macbeth |
| 2007 | *Rogue* | Neil |
| 2009 | *Terminator Salvation* | Marcus Wright |
| 2009 | *Avatar* | Jake Sully |
| 2010 | *Clash of the Titans* | Persevs |
| 2010 | *Love and Distrust* | Miles (Segment: Blue Poles by Darcy Yuille) |
| 2010 | *The Debt* | Young David (Berlin 1965) |
| 2010 | *Last Night* | David |
| 2011 | *Texas Killing Fields* | Mike Sander |
| 2012 | *Man on a Ledge* | Nick Cassidy |
| 2012 | *Wrath of the Titans* | Perseus |
| 2012 | *Drift* | J.B. |
| 2013 | *Ten* | Monster |
| 2013 | *Thunder Run* | Colonel David Perkins |
| 2016 | *Hacksaw Ridge* | kaptein Glover |
| 2020 | *Avatar 2* | Jake Sully |

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. ↑   Gemeinsame Normdatei, besøkt 11. desember 2014[Hentet fra Wikidata]
3. 1 2  «Avatar first reviews, Sam Worthington next Hollywood star in the making» **(engelsk)**. The Daily Telegraph. 11. desember 2009. Arkivert fra originalen 7. september 2012. Besøkt 27. desember 2009.
4. 1 2  «Sam Worthington - Biography» **(engelsk)**. Variety. Besøkt 27. desember 2009. [*død lenke*]
5. ↑  Mali Elfman (21. mai 2009). «Sam Worthington Interview for Terminator» **(engelsk)**. ScreenCrave. Arkivert fra originalen 8. oktober 2009. Besøkt 27. desember 2009.
6. ↑  Se profil på Internet Movie Database
7. ↑  Michael Fleming. «Worthington to star in 'Terminator'» **(engelsk)**. Variety. Besøkt 27. desember 2009.

Eksterne lenker
---------------

* (en) Sam Worthington – kategori av bilder, video eller lyd på Commons Rediger på Wikidata
* (en) Sam Worthington på Internet Movie Database Rediger på Wikidata

* (sv) Sam Worthington i Svensk Filmdatabas Rediger på Wikidata

* (da) Sam Worthington på Filmdatabasen Rediger på Wikidata

* (da) Sam Worthington på Scope Rediger på Wikidata

* (fr) Sam Worthington på Allociné Rediger på Wikidata

* (en) Sam Worthington på AllMovie Rediger på Wikidata

* (en) Sam Worthington hos Turner Classic Movies Rediger på Wikidata

* (en) Sam Worthington hos Rotten Tomatoes Rediger på Wikidata

* (en) Sam Worthington hos The Movie Database Rediger på Wikidata

* (en) Sam Worthington hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |